भारत–इराक़ सम्बन्ध
इराक़ गणराज्य और भारत गणराज्य के बीच द्विपक्षीय संबंध पारंपरिक रूप से मित्रवत रहे हैं और दोनों देशों में परस्पर सहयोग रहा है। सिंधु घाटी और मेसोपोटामिया के बीच 1800 ई.पू में भी सांस्कृतिक संपर्क और आर्थिक व्यापार होता था। 1952 की मित्रता की संधि ने भारत और इराक के बीच संबंधों को स्थापित और मजबूत किया। 1970 के दशक में, इराक को मध्य पूर्व में भारत के सबसे करीबी सहयोगियों में से एक माना जाता था। ईरान-इराक युद्ध, 1991 के खाड़ी युद्ध और 2003 के इराक युद्ध के दौरान भारत और इराक के बीच संबंधों में बाधा पड़ी। हालांकि, इराक में लोकतांत्रिक सरकार की पुनर्स्थापना के बाद द्विपक्षीय संबंध फिर से सामान्य हो गए।